Információk - Bolgár ingatlanok - Eladó bolgár apartmanok, házak, nyaralók!
Bulgária alapterülete: 111.000 km2, közel 18.000 km2-rel nagyobb, mint hazánk kiterjedése
Bulgária lakossága: 7,6 millió fő, így Bulgária a közepes népsűrűségű országok közé tartozik
Legmagasabb pont: Muszala, 2925m
Legfőbb folyók: Duna, Marica, Iszker, Sztruma
Pénznem: bolgár leva (BGN) 1 EURO=1,96 BGN, 1 leva= 100 sztotinka
Etnikai összetétel: bolgár 83,6%, török 9,5%, roma 4,6%, egyéb 2,3%
Vallások: görögkeleti 83,3%, muzulmán 12,1%, római katolikus 1,7%, zsidó 0,1%, protestáns 1%, egyéb 2,3%
Észak-Bulgáriában az éghajlat kontinentális, míg az ország déli részén a tengerpart mentén a mediterrán klíma dominál. Az 1900-2000 m tengerszint feletti magasságnál az éghajat hegyvidéki. Az évi átlaghőmérséklet 10,5°C, télen 0°C.
Csapvíz az egész ország területén iható, de ajánlott inkább ásványvíz fogyasztása
Legnagyobb hossza: 520 km, legnagyobb szélessége: 330 km Határok: északon Románia (609km), nyugaton Szerbia (506km), délen Görögország (493km), Törökország (259km), keleten Fekete tenger (378km)
Bulgáriába beutazáskor, az utasforgalomban vámmentesen vihető be a szokásos személyi használatú tárgyakon kívül 200 db cigaretta, vagy 50 db szivar, vagy 25 dkg dohány, 1 liter égetett szeszesital, 2 liter 22 % alatti alkoholtartalmú ital, 2 liter bor, 0,5 kg kávé, vagy 20 dkg neszkávé, 10 dkg teafű, vagy 4 dkg granulált tea, 50 ml parfüm, 250 ml kölni, 37 gr arany és 300 gr ezüst ékszer, valamint 100 USD értékű ajándék (melynek értékét számlával igazolni kell). A fenti értékhatárt meghaladó mennyiségű ékszert a vámnál be kell jelenteni, és meglétét kilépéskor ellenőrzik.
Azok a magyar állampolgárok, akik Bulgáriában csak tranzitálnak és továbbutaznak Görög- vagy Törökországba, különösen, ha azt vásárlási céllal teszik, a behozott és bármely termékből a kereskedelmi mennyiséget elérő mennyiségű árú van náluk, kötelesek azt a bolgár vámszerveknél a határon beléptetni, kilépéskor pedig kiléptetni. A behozott árukról kitöltött vámnyilatkozat hiányában csempészet miatt eljárást indítanak az elkövető személy ellen és nem csak a bejelentetlen árút, de az annak szállítására szolgáló eszközt is elkobozzák.
Útlevél elvesztésekor, ellopásakor a Külföldiek Adminisztratív Ellenőrző Hivatalától (Szluzsbata za adminisztrativen kontrol na csuzsdencite) igazolást kapnak az útiokmány eltűnéséről. Ennek birtokában a nagykövetség konzuli hivatala ideiglenes útlevelet állít ki, amellyel lehetséges a haza- ill. továbbutazás.
Külföldi állampolgárok korlátozás nélkül vihetnek be levát, vagy külföldi valutát az országba, de személyenként 8000 leva (illetve az ennek az összegnek megfelelő külföldi valuta) feletti összegről írásban kell nyilatkozniuk. Kilépésnél 8000 levának megfelelő összeg szintén szabadon kivihető, ennél magasabb összegről írásban kell nyilatkozni, valamint igazolni kell a pénz eredetét (pl. a belépésnél kitöltött nyilatkozattal). 20.000 levát meghaladó összeg esetében pedig a Bolgár Nemzeti Bank engedélyét kell kérni.
Érdemes odafigyelni a pénzváltásnál, ugyanis a tengerparti üdülőhelyeken sok helyen a banki árfolyamnál lényegesen rosszabb árfolyamon váltják át a pénzt. Ezért célszerű inkább bankban pénzt váltani, de amennyiben erre nincs lehetőség, mindenképp meg kell győzödni arról, hogy az árfolyam megfelelő-e.
Cím: 1000 Szófia, ul. 6-ti Septemvri 57.
Telefon: /00-359-2/ 963-1135, /00-359-2/ 963-1136, /00-359-2/ 963-3143
Konzuli félfogadás: Vízumkérelmek és egyéb konzuli ügyek intézése hétfőn és pénteken 09.00 – 11.00 között. A hét többi napján csak bajbajutott magyar állampolgárok ügyintézését végzi a hivatal.
Fax: /00-359-2/ 963-2492, mobil: 0888-233-156.
Ország előhívó: +359
Autómentő: 146
Húsvét vasárnap és hétfő: a julianus naptár alapján
December 31. Újév